《秋怀 其四》
明代·吴允禄

古道诚寥寥，相思一何深。相思夫奚为，将以慰吾心。

白日没西岭，须臾出东林。朱颜不复回，变幻徒相寻。

缅彼意中人，一别竟沉吟。岂无安期子，聊尔奏徽音。

作者简介：吴允禄，字天申。番禺人。琏次子。明世宗嘉靖二年（一五二三）进士。初授武选主事，出为湖广参政，擢按察使。免归。著有《九岩集》。清温汝能《粤东诗海》卷二一、清道光《广东通志》卷二七六有传。